Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
19. septembra 2001
K materiálu č. 5118/2001
K bodu č. 7	
     

S T A N O V I S K O

1. k návrhu poslanca NR SR Tomáša Galbavého na vydanie zákona, ktorým sa mení zákon č. 140/1961 Zb. Trestný zákon v znení neskorších predpisov (tlač č. 1099)2. k návrhu poslanca NR SR Alexandra Slafkovského na vydanie zákona, ktorým sa mení zákon č. 140/1961 Zb. Trestný zákon v znení neskorších predpisov (tlač č. 1108)   

I
Návrhy poslancov NR SR na vydanie zákona, ktorým sa mení zákon č. 140/1961 Zb. Trestný zákon v znení neskorších predpisov na rokovanie vlády SR predkladá minister spravodlivosti podľa § 70 ods. 2 zákona č. 350/1996 Z.z. o rokovacom poriadku Národnej rady SR.
II
Účelom predložených návrhov zákona je podľa navrhovateľov vypustenie ustanovení §§ 102 a 103 Trestného zákona, ktoré sú v rozpore so slobodou prejavu, ako jednej zo základných slobôd.
III
Problematika návrhov zákona je v primárnej legislatíve Európskej únie upravená v čl. 6 ods. 2 Zmluvy o Európskej únii (Únia rešpektuje základné ľudské práva, ako ich zaručuje Európsky dohovor o ochrane ľudských práv a základných slobôd podpísaný v Ríme 4.11.1950). Slobodu prejavu upravuje čl. 10 Dohovoru o ochrane ľudských práv a základných slobôd a v čl. 7 je upravená beztrestnosť mimo zákona. Návrh zákona nepatrí medzi priority podľa Partnerstva pre vstup a Národného programu pre prijatie acquis communautaire.
Návrhy zákonov obsahujú doložku zlučiteľnosti, v ktorej navrhovatelia uvádzajú, že navrhovaná problematika nie je v práve EÚ upravená. S týmto konštatovaním vzhľadom na predchádzajúci odsek nesúhlasíme a navrhujeme upraviť  body 3, 5 a 6 doložky zlučiteľnosti.

Bratislava	17.09.2001	
Vypracoval:	JUDr. Miroslav Fíger
	
Tel.:	     

JUDr. Mária Krošlákovágenerálna riaditeľka